पाएं अपने शहर की ताज़ा ख़बरें और फ्री ई-पेपरडाउनलोड करें
एसकेएमसीएच में कोविड से मृत लोगों की डेड बॉडी पैक करने में 500 रुपए लिए जा रहे हैं। विरोध जताने पर परिजनों से कहा जाता है कि ऑफिस खर्च भी उन्हें देना पड़ता है। अस्पताल प्रशासन शिकायत के बाद भी कार्रवाई नहीं कर रहा। शेखपुर के नीलांबर झा के परिजन कहते हैं, डेड बॉडी पैकिंग कर एक हजार रुपए मांगे गए। पैसा नहीं देने पर पैक शव निकालने लगा। फिर पांच सौ रुपए दिए। सविता कुमारी के परिजनों ने बताया, दो हजार रुपए लेने के बाद डेड बॉडी पैक की।
जीतेंद्र ठाकुर के परिजन बोले कि रुपए मांगने पर एसकेएमसीएच के कंट्रोल रूम में शिकायत की। इस पर पैकिंग कर रहे कर्मी फरार हो गए। बाद में दो हजार रुपए लिए। वहीं, अधीक्षक डॉ. बाबू साहेब झा ने कहा, एसकेएमसीएच में मरीजों को सभी सुविधाएं मुफ्त हैं। मामले की शिकायत मिली है। जांच कर कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn